
I .ВЪВЕДЕНИЕ

През  последните  години  значително  нарастна  броят  на  безстопанствените  кучета  в  национален  мащаб,  което  води  до  рискове  за  здравето  на  хората, поставя  под  съмнение  хуманното  третиране  на  животните  в  съвременния  облик  на  България.

За  да  се  реши  проблемът  с  бизстопанствените  кучета  на  първо  място  е  необходимо  да  се  приложи  единен  метод  във  всички  населени  места  на  територията  на  страната  и  да  се  следват  комплексните  мерки,  определени  от  Световната  здравна  организация: кастрация  и  връщане  по  места  на  социализирани  кучета, коите  се  поемат  за  обгрижване от  страна  на  граждани, организации  и  общини.  Изчислено  е , че при  правилно  приложение  на  изброените  мерки  в  зависимост  от  числеността  на  популацията, броят  на  кучетета  се  свежда  до  минимум  в  период  от  3   до 5 години.

Със  Закона  за  защита  на  животните /ЗЗЖ/ се  възлага  на  общините  да  разработват  на  Програми  за  овладяване  на  популацията  от  безстопанствени  кучета. Настоящата  програма  е  изготвена  на  основание  чл.40, ал.1  и  ал.2 от  ЗЗЖ  и  обхваща  периода  2022 – 2025 г. 

Разработването  и  прилагането  на  Програмата  се  налага,  тъй  като  проблемът  с  бездомните  кучета  е  сериозен  проблем  за  обществото  с  многостранни  измерения  /хуманномедицински, ветеринарномедицински, социалнобитови, икономически и екологични/,  както  и  поради факта, че  взетите  през  годините  мерки  в  изпълнение  на  Закона  за  ветеринарномедицинската  дейност  се  оказват  недостатъчни  и  все  още  не  може  да  се  намери  цялостно  и  трайно  решение.

ІІ. АНАЛИЗ  НА  СЪЩЕСТВУВАЩОТО  ПОЛОЖЕНИЕ    

1. Популация  на  безстопанствените  кучета

Кучето  достига  полова  зрялост  на  6-8  месечна  възраст, ражда  до  2  два  пъти  годишно средно  по  3 до  6  кученца. Ясно  е , че  само  няколко  изгонени домашни  кучета   са  в  състояние  за  кратко  време  бързо  да  увеличат  броя  на  безстопанствените  кучета. Ако  не  се  вземат  навременни  мерки,  броят  им  нараства  докат  достигне  определен  максимум. Този  максимум  се  нарича  „носещ  капацитет  на  средата“  и   зависи  от  условията  и – количество  храна, вода  и  възможности за  подслон. При  достигане  на  „носещия  капацитет  на  средата“ раждаемостта  и  смъртността  на  безстопанствените  кучета  се  изравняват, което  означава , че  броят  им  не  се  увеличава.  Ако  в  тази  ситуация  се  предприеме  само  отстраняване  на  безстопанствените  кучета  ще  се  предизвика  освобождаване  на  ниши,които  за  кратък  период  ще  бъдат  заети  от  други   кучета – новородени  или  мигриращи  т.е.  ще  се  наблюдава  временно  намаляване  броя  на  безстопанствените  кучета , последвано  от  възстановяване,  пак  намаляване  и  възстановяване – един  цикличен  и  непрестанен  процес.

Когато  бездомните  ктучета  се  кастрират  и  след  това  се  връщат  по  обитаваните  от  тях  места  не  се  освобождават  ниши, тъй  като  кучетата  се  връщат  на  местата,  от  където  са  взети  за  гратисния  период, необходим  за  блокиране  на  раждаемостта. Този  гратисен  период  позволява  паралелно  да  се  наложи  контрол  и  върху  домашните  кучета, включващ  регистрация  и  стерилизация  на  част  от  тях.

Следва  етапът на  постепенно  изтегляне  на  кучетата  в  приюти, тъй  като  отстраняването  не  може  да  се  компесира  от  раждаемост  - липсват  репродуктивните  животни.  Броят  на  кучетата  от  улицата  постепенно  се  редуцира  до  трайното  изчезване  на  явлението  „ безстопанствени  кучета“.                 
Доскоро  липсващата  адекватна  нормативна  база  и  отсъствието  на  съвместни  действия  между  местната  власт, ОЗЖ  и  гражданите  бе  основната  причина  за  задълбочаване  на  проблема  с  безстопанствените  кучета  и  невъзможност  за  неговото  ефективно  и  трайно  решение.
         Единственият ефективен подход за установяване на контрол върху кучешката популация е чрез:

· прилагане на кастрация, обезпаразитяване, ваксинация срещу бяс и трайна

маркировка на неагресивните безстопанствени кучета и връщането им по обитаваните от тях места;

· регистрация на домашните кучета и популяризиране на ползите от кастрацията

 им с цел установяване на контрол върху размножаването и предотвратяване на евентуалното им изоставяне.

         2 . Причини за наличието на безстопанствени кучета

         Проблема с безстопанствените кучета на територията на Община Трекляно възниква и все още не е решен поради редица причини, а именно:

- Липса на контрол върху популацията на домашните кучета
         Популацията на безстопанствените кучета е пряко свързана с увеличаване на броя на домашните кучета и липсата на контрол за тяхното размножаване, както и изоставянето им от страна на собствениците. Констатирана е недобра информираност на гражданите от ползите от кастрацията на домашните любимци.

         Безотговорното отношение на част от хората към поколението на техните кучета – домашни любимци, допускане на безконтролно размножаване и изоставяне на кучетата – пазачи по строежи, вили и др. са основна предпоставка за увеличаване популацията на безстопанствени кучета. 

         С цел регламентиране на правилата за отглеждане и притежаване на домашни любимци и на основание чл. 44, ал. 1, т. 8 и ал. 2 от ЗМСМА, чл. 178 и чл. 133 от ЗВД е приета “Наредба за регистрация и отглеждане на кучета на територията на Община Трекляно”.

         Съгласно изискванията на Наредбата всеки собственик е длъжен да направи административна и ветеринарномедицинска регистрация на домашното си куче в 7 /седем/ дневен срок от неговото придобиване. Съгласно чл. 39 от Закона за защита на животните /ЗЗЖ/ собствениците на кучета, които поставят микрочип на своето куче са освободени от данък за първата година от неговото поставяне. Ако кучето е кастрирано, собственикът се освобождава от такса по чл. 175 от ЗВД, но е задължен да го регистрира. В  Община  Трекляно  не  се  заплаща  такса  куче.

         Съществуването на безстопанствени кучета в дадено населено място се благоприятства също и от осигуряването на хранителен ресурс, вода и подслон.    Установени са редица случаи на хранене на безстопанствени животни с остатъци от храна, което е допълнителна предпоставка за пренос на заразни болести и агресивно поведение от животните.  

          - Липса на приюти

         На територията на общината няма изградени приюти и кастрационни центрове за безстопанствени кучета – собственост на общината или на ОЗЖ, поради което се ползват услугите на съседни общини или неправителствени организации, стопанисващи такива приюти.        
          - Липса на образование за хуманно отношение към животните и грижите, от които се нуждаят – много често собственикът не е подготвен за проблемите, съпровождащи отглеждането на едно куче, в резултат на което при възникнали трудности може да го изостави.

          - Липса на адекватно и цялостно законодателство, а именно:

         а/ съществуващата законова регламентация не позволява да се формира национална политика и цел за постигане на стройна система от мерки, която да допринесе за решаване на проблема в цялост;

         б/ няма добра координация в действията на БАБХ, общините и неправителствените организации за защита на животните;

         в/ отсъствие на единна национална електронна база данни за регистрираните и микрочипирани домашни кучета и техните собственици и обработените безстопанствени кучета.

         3 . Проблеми, свързани с безстопанствените кучета
         Нарастващият брой на безстопанствените кучета като цяло в страната и в частност в Община Трекляно води до:

         - Здравни рискове за хората, тъй като: 

         а/ безстопанствените кучета създават риск от ухапване и застрашават живота и здравето на хората;

         б/ безстопанствените кучета са преносители на болести, опасни за човека – бяс, ехинококоза /кучешка тения/, бруцелоза, микроспория, демодекоза и др.;

         - Създаване на дискомфорт на населението, поради това, че:

         а/ много хора се страхуват от кучета;

         б/ през нощта, шумът създаван от животните смущава гражданите;

         в/ животните са една от причините за замърсяване на селищната среда;

         - Риск за безстопанствените кучета, тъй като:
         а/ кучетата страдат от различни болести, глад и студ;

         б/ много от безстопанствените животни биват измъчвани, малтретирани и дори убивани от граждани.

         в/ тежкото положение на безстопанствените кучета травмира хората, които обичат животните;

          4 . Данни за популацията на територията на община  Трекляно
         Община Трекляно обхваща  селата Злогош, Сушица, Добри  Дол, Габрешевци, Трекляно, Косово, Средорек, Бъзовица, Чешлянци, Драгойчинци, Долно Кобиле, Горно Кобиле, Киселица, Метохия, Побит камък, Уши, Горни Коритен, Долни Коритен  и  Брест.  Селата се състоят от махали със строителство тип – къщи.

         Определянето на точния брой на бездомните кучета е задължително условие при планирането и провеждането на всички мерки и програми за намаляване на тяхната популация. Установяването на техния брой по населени места и идентифицирането на най-рисковите територии е важно за това къде трябва да бъдат насочени усилията приоритетно. Носещият капацитет на средата общо за Община Трекляно  е между 10 и 40 кучета.

         По данни предоставени от кметствата по населени места общият брой на бездомните кучета и свободно отглежданите кучета е около 30 бр., независимо от пола им. В това число не се включват дворни, домашни и кучета-пазачи. Около 15 от тях са в с. Трекляно, а останалите 15 броя са в селата. За да се изпревари възстановяването на популацията през първата година 2/3 от тези животни трябва да бъдат кастрирани и върнати по места. Останалите некастрирани животни ще успеят да възстановят част от популацията. Веднъж стартирала програмата не трябва да се прекъсва, в противен случай броят на некастрираните кучета отново ще се увеличи.

ІІІ. ЦЕЛИ И ЗАДАЧИ НА ПРОГРАМАТА
         Целта на тази Програма е да се постигне нов, по-усъвършенстван и съвременен подход, способстващ за установяване на трайна тенденция за намаляване на броя на безстопанствените кучета на територията на Община Трекляно.

         Формирани са конкретни цели и мерки на Програмата след извършен анализ на съществуващото състояние и специфичните местни условия и нужди. От друга страна те са синхронизирани с изискванията, поставени в нормативната уредба на Република България.

1. Цели:
- Установяване на контрол върху популацията на безстопанствените и домашни  кучета като се гарантира здравето на хората, безопасността на селищната среда и европейски облик на общината.
            - Намаляване до минимум на рисковете от разпространение на заразни заболявания, които касаят хора и животни.

            -  Развиване на чувство за отговорност у хората при отглеждането на кучета.

         2. Задачи:

            - Овладяване броя на безстопанствените кучета до трайното изчезване на явлението “безстопанствени кучета”.

            - Постоянен и строг контрол върху размножаването на безстопанствените кучета.

            - Повишаване информираността на гражданите за отгвоворностите и задълженията при отглеждане на домашни кучета.

            -  Повишаване на чистотата на селищната среда.

            - Организиране и провеждане на образователни кампании.
ІV. МЕТОДИ ЗА РЕШАВАНЕ НА ПРОБЛЕМА С БЕЗСТОПАНСТВЕНИТЕ КУЧЕТА:
   - Кастрация, обезпаразитяване, ваксинация, маркировка и връщане по места на неагресивни и здрави безстопанствени кучета.

-  Евтаназия на неизлечимо болни и агресивни безстопанствени кучета.

-  Задомяване на безстопанствени кучета.

-  Регистрация и надзор на безстопанствените кучета.

-  Регисрация и контрол върху отглеждането на домашни кучета.

-  Популяризиране  на  ползите  от  кастрацията  на  домашните  кучета

-  Кампанни  за  подобряване  на  чистотата  на  средата  в  която  живеем

- Провеждане на информационни и образователни програми за гражданите и служителите на Община Трекляно.
V. МЕРКИ ПО ИЗПЪЛНЕНИЕ НА ЦЕЛИТЕ
         Популацията на бездомните кучета от около 50-60 животни може да се определи като средна. Предвид мащабността на кастрационните програми, при създаване на добри условия тази бройка от кучета би могла да се обработи за 1 месец /31 календарни дни/.
         В този смисъл необходимите мерки, които следва да се предприемат са:
         1.Кастрация, обезпаразитяване, ваксинация срещу бяс, трайна маркировка /за кратко наричани обработка/ и връщане по места на неагресивни и здрави безстопанствени кучета
         1.1. Обработката на безстопанствените кучета ще се извършва на принципите на масова кастрация /свободен лов, като от дадено място се залавят абсолютно всички възможни кучета във фертилна възраст, приоритетно женските/, както и по молби и сигнали на граждани, съгласно райониране на града и селата. Целта е да се увеличи броя на обработените животни и наблюдението на популацията на място.
                А. Манипулациите по обработката на кучетата могат да се извършват:
                а/ във ветеринарни клиники и амбулатории – І-ва или ІІ-ра категория, съгласно Наредба № 42 на МЗХ, със съдействието на гражданите, кметовете и кметските наместници по населени места;
                 б/ в приюти и кастрационни центрове; 
                 Б. Ветеринарните клиники и амбулатории, в които ще се извършва кастрация на безстопанствени животни следва да са предварително одобрени от БАБХ.

                 В. За обработването на безстопанствените кучета е необходимо сключване на договор между общинската администрация и една от следните организации: ветеринарни клиники, кастрационни центрове, амбулатории и организации, притежаващи мобилни клиники.

         1.2. За участие в кастрационна програма на Община Трекляно с договорени конкретни ангажименти по отношение месечния брой обработени безстопанствени и домашни кучета е необходимо сключване на споразумения с неправителствени организации за защита на животните, стопанисващи приюти, кастрационни центрове и притежаващи мобилни клиники.

         1.3. Провеждане на целенасочени и системни кастрационни кампании в отделните населени места по предварително утвърдени графици.

         1.4. За обработените безстопанствени кучета ветеринарните клиники, амбулатории, приюти и кастрационни центрове изготвят регистър, в който вписват данните за обработените кучета

         2. Евтаназия на неизлечимо болни и агресивни безстопанствени кучета
         2.1.Неизлечимо болни животни се подлагат на евтаназия, съгласно чл. 179, ал. 3, т. 1 от ЗВД и чл. 45, ал. 8 от ЗЗЖ;
         2.2.Безстопанствени кучета, чието агресивно поведение представлява опасност за хора и животни и може да доведе до нараняване или причиняване на смърт се подлагат на евтаназия, съгласно чл. 179, ал. 3, т. 4 и § 1, т. 1 от ЗВД и чл. 45, т. 8 от ЗЗЖ.

         3.Задомяване на безстопанствени кучета 
         3.1.Овладяването на популацията трябва да се съпътства със задомяване на малки кучета до 6 месеца, неподлежащи на кастрация, което може да се осъществи с помощта на доброволци от неправителствена организация за защита на животните /ОЗЖ/ и със съдействието на медиите;

         3.2.Общините и ОЗЖ организират публични мероприятия за задомяване на безстопанствени кучета.

         4. Провеждане на образователно - информационни кампании
         4.1. Провеждане на образователни кампании в училището в с.Трекляно за отглеждането на домашните кучета;
         4.2. Провеждане на информационни кампании за задължението на собствениците да регистрират домашните си кучета; 

         4.3.Организиране на кампании за разясняване ползата от кастрацията на домашните кучета; 
         4.4.Организиране на презентации на Закона за защита на животните за собствениците на домашни животни по населени места.
         5. Регистрация на домашни кучета 
         5.1. Регистрацията се извършва, съгласно Наредбата за регистрация и отглеждане на кучета на територията на Община Трекляно. Същата задължава собствениците да декларират кучетата в общинската администрация по местоживеене в 7-дневен срок от придобиването им или навършване на 4-месечна възраст, което се извършва при следния ред:

         а/ гражданите попълват декларация по образец, към която прилагат копие от ветеринарно-медицинския паспорт на животното;

         б/ декларацията се подава еднократно в ОбА Трекляно.

         в/ гражданите заплащат такса “куче”, ако се дължи такава в сектор “МДТ” /от такса са освободени кастрираните кучета и идентифицирани с микрочип кучета за първата година след тяхното чипиране/;

         г/ служител от  Общината  издава Удостоверение, че животното е регистрирано в ОбА.
         5.2. Общината и ОЗЖ организират кампании за обработване и регистрация на кучетата, отглеждани на открито /дворни кучета в града, селата, вилните зони, предприятия и др./. 
         6. Контрол върху отглеждането на домашни кучета 
         6.1. Контрол върху изискванията за отглеждане на домашни кучета се извършва от упълномощени от Кмета представители на общината и официалния ветеринарен лекар за Община Трекляно към ОДБХ – Кюстендил. 

         6.2. Кмета на общината определя работна група за проверка редовността на собствениците на домашни кучета, съгласно Наредбата за регистрация и отглеждане на кучета на територията на Община Трекляно, с която са определени условията и редът за отглеждане на животни, отразени са изискванията на ЗЗЖ и ЗВД и са предвидени механизми за санкции и контрол. 
         6.3. Проверките се извършват в градинки, детски площадки, стадиони и други територии за обществено ползване. 
         7. Регистрация и надзор на безстопанствените кучета 
         7.1. Регистрацията на безстопанствените кучета ще се извършва в стационарната амбулатория, приюта или кастрационния център, с който общината има сключен договор. На всяко обработено куче се издава ветеринарномедицински паспорт, който се предоставя на отговорното по надзора лице. 

         7.2. Регистрацията ще се извършва чрез поддържане на дневник от съответната амбулатория, в който задължително се вписват следните данни за обработените кучета:
· Идентификационен номер

· Отличителни белези на животното – пол, цвят, възраст, големина
· Дата и място на залавяне

· Дата на обработката

· Дата и място на връщане

· Отговорно по надзора физическо или юридическо лице

         7.3. Данните от регистъра на амбулаториите, които работят по програмата се изпращат в края на всеки месец на Кмета на общината.
         7.4. Надзор върху обработените бездомни кучета ще се извършва чрез периодични обезпаразитявания и ваксинация срещу бяс, съгласно изискванията на ЗЗЖ.

         8. Изграждане на приют за бездомни и нежелани домашни животни – за момента това не е приоритет за общината, но е наложително във времето.  Същевременно програмата би следвало да привлече средства от неправителствени организации, да подкрепи създаването на частни приюти или да изгради общински приют. При невъзможност за изграждането на общински приют следва да се използват  създадени приюти в съседни общини чрез сключване на съответните договори или споразумения.
         Основните видове дейности, които е необходимо да се извършат с цел намаляване популацията на безстопанствените кучета са:

         1. Сключване на договор между Община Трекляно и съответната амбулатория, приют или кастрационен център за извършване на манипулации по кастриране, обезпаразитяване и ваксиниране на заловени безстопанствени кучета.

         2. Сключване на споразумение с неправителствена организация за защита на животните, стопанисваща приют, кастрационен център и притежаваща мобилна клиника за участие в кастрационна програма на Община Трекляно.

         3. Годишно осигуряване на средства от бюджета на Община Трекляно за заплащане на съответните дейности по намаляване популацията на безстопанствените кучета и използване услугите на съответната организация.

VІ. УЧАСТНИЦИ В ПРОГРАМАТА
         1. Местна власт – кмет, заместник кмет, постоянни комисии в ОбС, Общинска епизоотична комисия, Организации за защита на животните /ОЗЖ/.

         А. Кметът на общината организира изграждането на  приют за обработка на кучетата по Програмата или сключва Договор с ОЗЖ, стопанисваща стационарна амбулатория, приют или кастрационен център за подслоняване, обработка на кучетата и връщане по места. 
         Б. Общинският съвет приема Програмата за овладяване на популацията на безстопанствените кучета и предвижда годишен бюджет за изпълнението й.

         В.  Общинският съвет гласува бюджет за изпълнение на програмата.
         Г. Общинският съвет ежегодно актуализира Програмата и съответния бюджет за изпълнението й въз основа на годишния отчет на кмета.
         2. Общинска администрация
         2.1. Осигурява сключването на договор с неправителствена организация за защита на животните /ОЗЖ/ за обработка на кучетата по Програмата.
         2.2. Обработва сигнали и жалби на граждани и организации, които се приемат писмено, по телефона и на e-mail. Анонимни сигнали и жалби не се обработват;
                 - При подаване на сигнала се записват имената на гражданина или организацията, подали сигнала и телефон или адрес за обратна връзка. Жалбоподателят посочва мястото на инцидента и описание на кучето/та;

                 - Жалбите за кучета, участвали в инцедент с ухапване на човек се обработват приоритетно в рамките на 24 часа от подаването на сигнала;
                 -  Жалбите за агресивни кучета се обработват до 48 часа от подаването им.

                 -   Агресивното куче се залавя и се настанява в приют на ОЗЖ;

                 - Проверката на сигнала се извършва от представители на Общината  съвместно с представител на ОДБХ – Кюстендил и ОЗЖ, за което се изготвя Констативен протокол;
                 - В случай, че жалбата е неоснователна кучето/та се обработва/т и се връща/т на мястото на залавяне.
         2.3. Заделя бюджет за изпълнение на мерките по надзора на обработените кучета, съгласно чл. 49 от Закона за защита на животните /ЗЗЖ/.
         2.4. Общината и ОЗЖ провеждат образователни кампании, организират медийни събития и разпространяват информационни материали по Програмата.

         3. Организации за защита на животните /ОЗЖ/
         3.1. Организациите за защита на животните /ОЗЖ/, регистрирани по Закона за юридическите лица с нестопанска цел, с предмет на дейност, съответстващ с целите на Програмата могат да изграждат за собствена сметка на терени - общинска собственост приюти, отговарящи на нормативните изисквания;
         3.2. Организации, които имат стационарни или мобилни амбулатории, стопанисват приюти или кастрационни центрове могат да кандидатстват, съгласно чл. 40, ал. 4 от ЗЗЖ за участие в Програмата и да сключват с Община Трекляно договор за изпълнение на Програмата.

         3.3. В срок от 3 месеца след влизане в сила на настоящата Програма неправителствените ОЗЖ, регистрирани по Закона за юридическите лица с нестопанска цел, с предмет на дейност, съответстващ с целите на Програмата и които желаят да вземат участие в нейното изпълнение заявяват интерес в Община Трекляно за ресурса, който притежават /ветеринарни лекари, подвижни или стационарни амбулатории/ и дейностите, в които могат да участват, съобразно този ресурс.
         3.4. Представителите на неправителствените организации могат да участват в следните дейности:

             -  Организациите за защита на животните трябва да реваксинират срещу бяс и обезпаразитяват на всеки 3 месеца безстопанствените кучета. При поява на заболяване или възникване на инцидент от същите, организацията, под чието наблюдение са тези кучета поема отговорността и разходите за ветеринарномедицинско обслужване;

             - ОЗЖ подпомагат Община Трекляно за изпълнение на ежегодните информационни и образователни кампании за дейностите по програмата.

         3.5.  ОЗЖ съдействат на общината, като посочват свои представители за проверка на сигналите и жалбите, свързани с домашни и безстопанствени кучета; 
         3.6. ОЗЖ участват в разрешаването на проблемите, потвърдени от проверките на постъпилите сигнали;

         3.7.  ОЗЖ могат да набират финансови средства за Програмата;

         3.8. Организират и провеждат задомителни кампании.

 VІІ. СРЕДСТВА, РЕСУРСИ И ВРЕМЕ ЗА ИЗПЪЛНЕНИЕ НА ПРОГРАМАТА
         1. Източници на финансиране и материално обезпечаване на Програмата
         1.1. Необходими средства – по данни предоставени от неправителствена организация за защита на животните обработката на едно куче възлиза на 82,00 лв. Тази сума включва:
· Залавяне – гориво, упойка, заплата ловец;

· Настаняване – обезпаразитяване, преглед, изследвания при необходимост;

· Кастрация – медикаменти, консумативи, заплати лекар;

· Възстановяване – храна, вода, ток, преглед;

· Изписване – ваксина, връшане по местообитание, заплати гледачи.

         През първата година от стартиране на Програмата е желателно да се кастрират поне половината от кучетата – 15 броя. Ако кастрацията не се извърши от неправителствена организация за защита на животните на база сключен договор за дейностите по програмата, общината трябва да подсигури около 1 500,00 лв.
         Сумите за кастрация, обезпаразитяване, ваксиниране и идентифициране на безстопанствените кучета през втората и третата година следва да се предвидят след като се съобразят с финансовия отчет от предходната година.
         1.2. Източници на финансиране – необходимите средства за обезпечаване на програмата ще се подсигурят от:

                 - общинския бюджет, съгласно чл. 40, ал. 1 от Закона за защита на животните;

                 - постъпления от такси по чл. 175 от Закона за ветеринарномедицинската 
дейност; 

                 - финансова и материална помощ, предоставена от местни и чуждестранни дарители;

                 - неправителствени организации;
                 - съгласно § 7 от Закона за защита на животните, Министерският съвет по предложение на министъра на земеделието и храните и министъра на финансите може да предвиди средства за изпълнение на програмите по чл. 40, ал. 1 от ЗЗЖ.

         1.3. Човешки ресурс – при изпълнението на дейностите по програмата ще се включат:
· Служители на общината - за регистрация на домашните кучета и контрол при отглеждането им;
· Служители, доброволци и сътрудници на неправителствени организации за защита на животните;
· Служители на ОДБХ - Кюстендил за регистрация на кучетата и за провеждане на проверки по дейностите на Програмата.

· Частно практикуващи ветеринарни лекари, при желание от тяхна страна. 
· Доброволци - граждани. 

2. Време за изпълнение
         Съгласно § 5 от Преходните и заключителни разпоредби на ЗЗЖ периодът за работа по Програмата е три годишен, за който период кучетата следва поетапно да бъдат изтеглени в приют.

         Програмата влиза в сила след приемането й от Общинския съвет и продължава до трайното намаляване на популацията на безстопанствените кучета на територията на Община Трекляно  и вземане решение за ограничаването й.
         Дейностите по програмата и етапите на изпълнението й се отчитат и актуализират ежегодно от Кмета на общината пред Директора на ОДБХ – Кюстендил и ОбС с.Трекляно
	Мерки
	Срок за изпълнение
	Финансиране
	Очакван резултат
	Отговорник

	1. Намаляване популацията на безстопанствените кучета

	1.1. Залавяне на безстопан- ствени животни и  извършване на кастрация, обезпаразитяване, ваксинация и идентификация

	2022 – 2025 година
	Община
Трекляно, НПО
	Намаляване популацията на безсто
панствените кучета
	Община 
Трекляно, НПО

	1.2.  Сключване на договор между ОбА и ветеринарни клиники, кастрационни центрове, амбулатории и организациите, притежава- щи мобилни клиники, одобрени от БАБХ за извършване на кастриране, обезпаразитяване, иденти- фикация и ваксиниране на заловените безстопанстве- ни кучета .  
	2022 – 2025 година
	Община Трекляно
	Увеличаване интензи- тета на кастрация на безстопанствените кучета
	Община Трекляно и ветеринарни клиники, кастрационни центрове, амбулатории и организациите притежаващи мобилни кли- ники, одобре- ни от БАБХ 

	1.3. Повторни ваксинации на обработените безстопан ствени кучета от ОбА, съв-

местно с Организация за защита на животните
	2022 – 2025 година
	Община Трекляно
	Намаляване на риска от заболявания
	Община Трекляно, НПО

	1.4. Предоставяне на ОЗЖ, регистрирани по Закона за юридическите лица с нестопанска цел, с предмет на дейност, съответстващ с целите на Програмата на терени – общинска собстве ност, отговарящи на нормативните изисквания  за изграждане на приюти за собствена сметка
	2022 – 2025 година
	Средства на ОЗЖ, реги- стрирани по Закона за юридическите лица с несто- панска цел, с предмет на дейност, съответстващ с целите на Програмата
	Намаляване на попу- лацията на безстопан- ствените кучета и риска от инциденти с кучета
	ОЗЖ, реги- стрирани по Закона за юридическите лица с несто- панска цел, с предмет на дейност, съответстващ с целите на Програмата

	2. Регистрация на домашните кучета

	2.1. Създаване на национал на информационна база данни за кучета – домашни любимци, след изготвянето й и въвеждане в действие от БАБХ
	Постоянен
	БАБХ
	Контрол върху регистрацията на домашни кучета.
	БАБХ

	2.2. Въвеждане на общински електронен регистър за администра- тивна регистрация на домашни  кучета
	до края на 2025 година
	без финансиране
	Контрол върху регистрацията на домашни кучета
	Община Трекляно

	2.3. Провеждане на кампа-
нии относно задължението на собствениците да реги-

стрират домашните си кучета
	Постоянен
	
	Контрол върху регистрацията на домашни кучета
	Община Трекляно

	2.4. Проверки на собствени  ците на кучетата от работ-

на група, включваща пред-

ставители на ОбА, ОДБХ и местните органи на МВР 
	Постоянен
	без финансиране
	Контрол върху регистрацията на домашни кучета
	Община Трекляно, ОДБХ и местните орга-ни на МВР

	2.5. Кампании по стимулиране кастрацията и обезпаразитяване на дворни и домашни кучета
	Ежегодно
	Община Трекляно, съвместно с ОЗЖ
	Стимулиране регистрацията и кастрацията на домашни кучета.
	Община Трекляно, Ветеринарни клиники, кастрационни центрове или амбулатории, сключили договори с общ. Трекляно за изпълнение на Програмата


	3. Образователно – информационни кампании

	3.1. Изработване и разпро- странение на информацион ни брошури за разясняване на ползата за хората и жи- вотните от манипулации, като кастрация, ваксинация и обезпаразитяване  
	Ежегодно
	НПО, Община Трекляно
	Повишаване информираността на гражданите
	Община Трекляно, НПО

	3.2. Провеждане на образо- вателни кампании по училища, детски градини и сред населението за отгле-
ждането на домашните кучета
	Ежегодно
	НПО, Община Трекляно
	Повишаване информи  раността и създаване  на отговорност към домашните любимци при отглеждането им
	Община Трекляно, НПО


VІІІ. ОЧАКВАНИ РЕЗУЛТАТИ ОТ ИЗПЪЛНЕНИЕТО НА ПРОГРАМАТА
         1. Качествените промени, които се очакват в следствие изпълнението на мерките по програмата са:

· Повишаване на безопасността на селищната среда.

· Увеличаване на броя на регистрираните домашни кучета
· Повишаване на събираемостта на таксите по чл. 175 от ЗВД.

· Стимулиране кастрацията на домашни кучета, което ще спомогне за трайното решаване на проблема и овладяване на притока на нежелани животни от дома към улицата.
· Преброяване на популацията на безстопанствените кучета и извършване на последващ мониторинг.

· Постепенно намаляване на популацията на безстопанствени кучета до изтеглянето им в приют.
· Намаляване на социалното напрежение.
· Утвърждаване на евпропейските критерии за третиране на животни.

         2. Основните критерии за изпълнението на програмата са:

-   Брой на обработените животни.

-   Брой на регистрираните домашни кучета.

-   Брой на кастрираните кучета, които живеят на открито.

-   Брой на кастрираните домашни кучета.
-   Брой на задомените кучета в края на третата година.

-   Годишен отчет за извършените дейности по Програмата и резултатите от тях,
-  представен от Кмета на Общината пред Директора на ОДБХ - Кюстендил в съответствие с изискванията на ЗЗЖ.

  ІX. НОРМАТИВНА БАЗА
         Общинската програма за овладяване популацията на безстопанствените кучета е изготвена в съответствие със:
1. Закон за защита на животните
2. Закон за ветеринарномедицинската дейност 
3. Правилник за приложение на Закона за ветеринарномедицинската дейност 
4. Национална програма за контрол на Ехинококозата по хората и животните.

5. Становище на Световната Здравна Организация.

6. Европейската конвенция за защита на животните.
PAGE  
13

